text: [{"text_idx": "#000001", "text": "\u201cUmfweni bonse ukondi, mutesekeshe! Twakaba icakunse, icingakowesho muntu nga caingila munda yakwe; icifuma munda ya muntu, e cikowesho muntu\u201d (Mk. 7:14-15)"}, {"text_idx": "#000005", "text": "3. Yesu, ashibatishiwa fye mu Yordani, Mweo amutungulula mu matololo, emo aikala inshiku amakumi yane akasuba no bushiku, alesalika no kufunga icakulya (cf. Lk. 4:1-13; Mt. 4: 1-11 elyo na Mk. 1:9-13). Kulibaifwe, Amatololo, yaba nincende yabuchushi nokuikanya. Kabili yaba nincende ya kupelelwa amaka nokubwesha icefu. Amatololo cifulo umotufundwa ukulekako kufintu ifi tuteemuna, ukuicindika no ukuikanya. Kabili nincende itwafwa ukutola imibele ine ine pakwasuka kubwite bwakwa Lesa (cf. Banda, 2011)."}, {"text_idx": "#000007", "text": "5. Muli iyi inshita Yakwaleshima Imfumu ilatwita ukuya mumatolo yamitima yesu, tepamulandu wakufunga Nayo epela, lelo ilatwita pakuti twingatesha kwishiwi lya\nmunamanankati kamitima yesu. Ili ishiwi lilatupamfya pakuti twingawamya no ku kantula ububi bonse, nga: \u201cImitontonkanishishe iyabipa, ubulalelale, ubupupu, imisoka, ulubembu, ulongolo lwafyuma, ubunkalwe, ubucenjeshi bubi, ubukakashi, umufimbila, insele, icilumba no bupuba bonse\u201d, (cf. Mk. 7:21-22). Ukwikala tondola nokukutumana citupela ishuko lyakumfya kwishiwi lyamunamankati kamitima yesu ilitukomkomesha ukuwamya no ku kanabifya. Umulandu wa kweshiwa kwakwa Yesu Kristu (Mt. 4:1-11), utulanga ifyo Ciwa atongola mukucita ifibi mukubomfwa ifyo bumuntunse bwesu bukabila nge: icakulya, ukuisansamusha pamo pene fye na maka. Lelo, Yesu akantula Ciwa asalapo: ukubulilwa icakulya, ukuicefya noku bela. Namukulekelesha acimfya Ciwa. Eico kanshi naifwe nga twasalapo ukukutikisha kwishiwi lya Mfumu tukacimfya Ciwa ne sambi."}, {"text_idx": "#000010", "text": "8. Lekeni inshita yakumfwa kwishiwi lyamukati kamitima yesu, imilandu yacila bushiku, nefintu tushingwana nafyo cibe cafwilisho cakumona Lesa mu fintu fyonse no kutusanikila ukukwatisha icilaka cakutimika Lesa na bantu banensu."}, {"text_idx": "#000011", "text": "Twalomba ne cafwilisho cakwa nyinefwe Maria, muli buno bushiku bwa 14th February, Citatu wa Mito, mumwaka wa Mfumu, 2018."}]